Այս տեսանկյունից ուշագրավ է նաև թուրքական մեկ այլ լրատվամիջոցի հրապարակումը: Թուրք սյունակագիր Զեյնեփ Գյուրջանլըն «Սյոզջու» պարբերականում անդրադարձել է Քրդստանի հանրաքվեից հետո Էրդողան-Պուտին հանդիպմանը: Այսպես, ՌԴ նախագահի հետ հանդիպմանը հաջորդած ասուլիսի ժամանակ Էրդողանը հայտարարել է, թե Սիրիայում և Իրաքում առկա հիմնախնդիրների հարցում ինքն ու Պուտինը լիովին համակարծիք են, մինչդեռ Պուտինը խուսափել է խոսել այդ մասին և վկայակոչել է ՌԴ արտգործնախարարության տարածած հաղորդագրությունը: